Diari Oficial de la Generalitat Valenciana


Sumari del DOGV 6126, del 20-10-2009 (2009/11869)

DECRET 183/2009, de 16 d'octubre, del Consell, pel qual s'autoritza la implantació d'ensenyances universitàries oficials de màster a la Universitat Politècnica de València.
----------------------------------------------------------------------------------------------------------------------------------------------------------------------------

### Versions

 31/08/2011 - Actualitat  Text inicial: 21/10/2009 - 30/08/2011 

### Dades del document

Número de DOGV
:   6126

Data del DOGV
:   20-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11464


Data del document
:   16-10-2009

Organisme emissor
:   Conselleria d'Educació

Tipus de document
:   Decret

Correcció d'errades

Anàlisi jurídica

 Descriptors 

:   * universitat
    * centre d'ensenyament
    * ensenyament superior
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 31.08.2011**

**DECRET 183/2009, de 16 d'octubre, del Consell, pel qual s'autoritza la implantació d'ensenyances universitàries oficials de màster a la Universitat Politècnica de València.**

**[(DOCV núm. 6126 de 20.10.2009)](http://www.docv.gva.es/datos/2009/10/20/pdf/2009_11781.pdf) Ref. 11306/2009**

La Llei Orgànica 6/2001, de 21 de desembre, d'Universitats, en l'article 37, estructura les ensenyances universitàries oficials en tres cicles: grau, màster i doctorat, i en l'article 35 disposa que per a impartir estes ensenyances oficials i expedir els corresponents títols amb validesa en tot el territori nacional, les universitats han de tindre l'autorització pertinent de la comunitat autónoma, segons el que disposa la seua legislació i obtindre la verificació del Consell d'Universitats que l'oportú pla d'estudis s'ajusta a les directrius i condicions que establix el Govern.

D'altra banda, la Resolució de 16 de juliol de 2008, de la Direcció General d'Universitats, del Ministeri d'Educació i Ciència, sobre diversos aspectes relatius a les ensenyances de màster i doctorat en la nova ordenació universitària, disposa en l'apartat d) que, a partir del curs 2009-2010, tota l'oferta de màsters realitzada per les universitats espanyoles es farà d'acord amb el que establix el Reial Decret 1393/2007, de 29 d'octubre i, en conseqüència, hauran de sotmetre's al procés de verificació. No obstant aixó, establix una via procedimental extraordinària (procediment abreviat), dirigida a la verificació de màsters ja autoritzats i implantats d'acord amb l'ordenació continguda en el Reial Decret 56/2005, de 21 de gener, sempre que estos hagen obtingut prèviament un informe favorable de l'ANECA o de l'órgan d'avaluació competent de la corresponent comunitat autónoma. El dit procediment es concreta en la Resolució de 28 d'octubre de 2008, de l'esmentada direcció general d'universitats.

La Universitat Politècnica de València ha sol·licitat autorització per a impartir les ensenyances universitàries oficials de màster que s'esmenten en l'annex del present decret.

El Consell Valencià d'Universitats i de Formació Superior va ser informat sobre la proposta d'implantació de les ensenyances en la reunió sessió de 21 de juliol de 2009.

El Consell d'Universitats ha verificat pel procediment abreviat els plans d'estudi de les ensenyances universitàries oficials de màster que s'esmenten en l'annex del present decret i que ja van obtindre en el seu moment autorització per a implantar-les i posar-les en funcionament, d'acord amb les disposicions del Reial Decret 56/2005, de 21 de gener, i l'Orde de 15 de setembre de 2005, de la Conselleria d'Empresa, Universitat i Ciència, per la qual s'establix el procediment d'autorització per a la implantació d'estudis universitaris de segon cicle conduents al títol de màster.

Per tot aixó, de conformitat amb els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, les resolucions de 16 de juliol i de 28 d'octubre de 2008, de la Direcció General d'Universitats, del Ministeri d'Educació i Ciència, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 16 d'octubre de 2009,

DECRETE

**Article 1. Autorització d'ensenyances**

S'autoritza la Universitat Politècnica de València per a implantar, en el curs 2009/2010, les ensenyances universitàries oficials de màster que s'esmenten en l'annex del present decret. 

**Article 2. Inscripció en el Registre i efectes** ****[1]****

D'este decret s'informarà al Ministeri d'Educació perquè eleve al Govern la proposta per a l'establiment del caràcter oficial del títol i que s'inscriga en el Registre d'Universitats, Centres i Títols (RUCT) amb la nova denominació, d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.

**Article 3. Procediment d'avaluació**

Els màsters autoritzats en el present decret se sotmetran a l'acreditació a què es referix l'article 24.2 del Reial Decret 1393/2007, de 29 d'octubre, en un termini de tres anys en compte dels sis previstos per l'esmentat article, segons el que disposa l'apartat d) de la Resolució de 16 de juliol de 2008, de la Direcció General d'Universitats.

**Article 4. Expedició del títol**

Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.

DISPOSICIÓ ADDICIONAL

**Única. Facultats d'aplicació i execució**

Es faculta el conseller d'Educació per a l'aplicació i execució del present decret.

València, 16 d'octubre de 2009

El President de la Generalitat,

FRANCISCO CAMPS ORTIZ

El Conseller d'Educació,

ALEJANDRO FONT DE MORA TURÓN

ANNEX

ENSENYANCES UNIVERSITÀRIES OFICIALS DE MÀSTER QUE S’AUTORITZEN EN EL CURS 2009-2010 ****[2]****

1 Màster universitari en Arquitectura Avançada, Paisatge, Urbanisme i Disseny

2 Màster universitari en Arts Visuals i Multimèdia

3 Màster universitari en Automàtica i Informàtica Industrial

4 Màster universitari en Biotecnologia Molecular i Cel·lular de Plantes

5 Màster universitari en Ciència i Enginyeria dels Aliments

6 Màster universitari en Computació Paral·lela i Distribuïda

7 Màster universitari en Conservació del Patrimoni Arquitectónic

8 Màster universitari en Conservació i Restauració de Béns Culturals

9 Màster universitari en Construccions i Instal·lacions Industrials

10 Màster universitari en Continguts i Aspectes legals en la Societat de la Informació

11 Màster universitari en Direcció Financera i Fiscal

12 Màster universitari en Direcció i Gestió de Projectes

13 Màster universitari en Disseny i Fabricació Integrada Assistits per Computador

14 Màster universitari en Edificació

15. Màster universitari en Gestió Cultural.

Interuniversitari: Universitat Politècnica de València i Universitat de València-Estudi General.

16 Màster universitari en Gestió d’Empreses, Productes i Servicis

17 Màster universitari en Gestió i Seguretat Alimentària

18 Màster universitari en Enginyeria Acústica

19 Màster universitari en Enginyeria Avançada de Producció, Logística i Cadena de Subministrament

20. Màster universitari en Enginyeria Biomèdica.

Interuniversitari: Universitat Politècnica de València i Universitat de València-Estudi General.

21 Màster universitari en Enginyeria de Computadors

22 Màster universitari en Enginyeria de Sistemes Electrónics

23 Màster universitari en Enginyeria de Disseny

24 Màster universitari en Enginyeria del Formigó

25 Màster universitari en Enginyeria del Manteniment

26 Màster universitari en Enginyeria del Programari, Mètodes Formals i Sistemes d’Informació

27 Màster universitari en Enginyeria Hidràulica i Medi Ambient

28 Màster universitari en Enginyeria Mecànica i Materials

29 Màster universitari en Enginyeria Tèxtil

30 Màster universitari en Intel·ligència Artificial, Reconeixement de Formes i Imatge Digital

31 Màster Universitari Internacional Erasmus Mundus en Materials i Sistemes Sensors per a Tecnologies Mediambientals, per la Universitat Politècnica de València, per la Kungliga Tekniska Högskolan i per la Università di Bologna. ****[3]****

32 Màster universitari en Millora Genètica Animal i Biotecnologia de la Reproducció

33 Màster universitari en Millora Genètica Vegetal

34 Màster universitari en Motors de Combustió Interna Alternatius

35 Màster universitari en Música

36 Màster universitari en Planificació i Gestió en Enginyeria Civil

37 Màster universitari en Producció Animal

38 Màster universitari en Producció Vegetal i Ecosistemes Agroforestals

39 Màster universitari en Seguretat Industrial i Medi Ambient

40 Màster universitari en Tecnologia Energètica per al Desenrotllament Sostenible

41 Màster universitari en Tecnologies, Sistemes i Xarxes de Comunicacions

42 Màster universitari en Transport, Territori i Urbanisme

43 Màster universitari en Viticultura, Enologia i Gestió de l’Empresa Vitivinícola

44 Màster universitari en Producció Artística

45. Màster universitari en Química Orgànica Experimental i Industrial.

Interuniversitari: Universitat Politècnica de València, Universitat de València-Estudi General, Universitat Cardenal Herrera-CEU i Universitat Illes Balears. 

---

****[1]****Redacció que fa el **[DECRET 103/2011, de 26 d'agost](http://www.docv.gva.es/index.php?id=26&sig=009226/2011&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=103&ANYO_DISPOSICION=2011)**, del Consell, pel qual es modifica el Decret 183/2009, de 16 d'octubre, del Consell, que autoritza la implantació d'ensenyances universitàries oficials de màster en la Universitat Politècnica de València. (DOCV núm. 6597 de 30.08.2011) Ref. Base de dades 009226/2011.

****[2]****Inclou la **[CORRECCIÓ d'errades del Decret 183/2009](http://www.docv.gva.es/index.php?id=26&sig=005717/2010&tl=183/2009&url_lista=&TEXTO_LIBRE=183/2009&CHK_TEXTO_LIBRE=1&tipo_search=legislacion&num_tipo=6&TD=Correcci%25F3%2520d%2527%2527errades)**, de 16 d'octubre, del Consell, pel qual s'autoritza la implantació d'ensenyaments universitaris oficials de màster en la Universitat Politècnica de València (DOCV núm. 6271 de 20.05.2010) Ref. Base de dades 005717/2010.

****[3]****Modificació de la denominació del màster que fa el **[DECRET 103/2011, de 26 d'agost](http://www.docv.gva.es/index.php?id=26&sig=009226/2011&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=103&ANYO_DISPOSICION=2011)**.